Мы махуэхэм
ФокIадэм и 16, щэбэт
ЩIым и озон къатыр хъумэным и дунейпсо махуэщ
Къыргъызстаным Къэрал шынагъуэншагъэр къызэгъэпэщынымкIэ и IэнатIэм и лэжьакIуэхэм я махуэщ
Мексикэм и щхьэхуитыныгъэм и махуэщ
Къэзахъстаным Анэм и махуэр щагъэлъапIэ
1380 гъэм урысыдзэхэр Куликовэ щIыпIэм деж Мамай хъаным и дзэхэм щатекIуащ.
1810 гъэм Мексикэр къэрал щхьэхуит хъуащ — ар Испанием къызэрыхэкIым теухуа унафэ къащтащ.
1918 гъэм Бэракъ Плъыжь орденыр къащтащ.
1931 гъэм Москва Гуащэхэм я къэ-рал академическэ театр къыщызэIуа- хащ. Театрым зэрехьэ абы и къызэгъэпэщакIуэ, илъэс куэдкIэ и унафэщIу щыта, СССР-м и цIыхубэ артист Образцов Сергей и цIэр.
1943 гъэм советыдзэхэм Новороссийск къалэр фашистхэм къыIэщIагъэкIыжащ.
1944 гъэм Налшык къыщызэIуахащ республикэм и дохутырхэм я съезд.
1976 гъэм Ереван псы хъумапIэм хэхуа троллейбусым исахэм щыщу цIыху 20-м щIигъу къригъэлащ псы щIагъым щесынымкIэ дунейпсо чемпион мызэ-мытIэу хъуауэ щыта Карапетян Шаварш.
Урыс дзэпщ, генерал-фельдмаршал Кутузов Михаил (и унэцIэ дыдэр Голенищев-Кутузовщ) къызэралъхурэ илъэс 272-рэ ирокъу.
Тхыдэ щIэныгъэхэм я доктор, профессор, УФ-м щIэныгъэмкIэ щIыхь зиIэ и лэжьакIуэ, адыгэхэм я къекIуэкIыкIар зыджа, ЩIДАА-м и академик Куценкэ Игорь и ныбжьыр илъэс 86-рэ ирокъу.
Урысей актёр, УФ-м и цIыхубэ артист Кокшенов Михаил и ныбжьыр илъэс 81-рэ ирокъу.
Теленэтынхэр езыгъэкIуэкI, УФ-м и цIыхубэ артисткэ Вовк Ангелинэ и ныбжьыр илъэс 75-рэ ирокъу.
Абазэ щIэныгъэлI, политик, КъШР-м и ЦIыхубэ Зэхуэсым и депутату щыта Шенкао Мухьэдин и ныбжьыр илъэс 74-рэ ирокъу.
УФ-м и цIыхубэ артист Петросян Евгений и ныбжьыр илъэс 72-рэ ирокъу.
Къэрал, политикэ лэжьакIуэ, Совет Союзым и ЛIыхъужь, Урысейм и вице-президенту щыта, экономикэ щIэныгъэхэм я доктор, дзэ щIэныгъэхэм я кандидат, профессор Руцкой Александр и ныбжьыр илъэс 70 ирокъу.
Физико-математикэ щIэныгъэхэм я доктор, КъБКъУ-м и профессор Ащхъуэт Олег и ныбжьыр илъэс 66-рэ ирокъу.
США-м щыщ киноактёр цIэрыIуэ Рурк Микки и ныбжьыр илъэс 65-рэ ирокъу.
Америкэм щыщ иллюзионист, игъэлъагъуэ мэгъу къарумкIэ дуней псом цIэрыIуэ щыхъуа Копперфильд (и унэцIэ дыдэр Коткинщ) Дэвид и ныбжьыр илъэс 61-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 29 — 32-рэ, жэщым градус 18 — 20 щыхъунущ.
ФокIадэм и 17, тхьэмахуэ
Брянскэ областыр нэмыцэ-фашист зэрыпхъуакIуэхэм къыщыIэщIагъэкIыжа махуэщ.
Украинэм щагъэлъапIэ къегъэлакIуэм и махуэр
США-м и конституцэмрэ и гражданствэмрэ я махуэщ. 1787 гъэмСША-м и конституцэр къащтащ.
Болгарие Республикэм и къалащхьэ Софие и махуэщ.
1630 гъэм Америкэ Ищхъэрэм и къуэкIыпIэ хы Iуфэм Бостон къалэм и лъабжьэр щагъэтIылъащ Инджылызым и Бостон къалэм иIэпхъукIахэм.
1922 гъэм Урысейм щыяпэу радио-кIэ концерт къатащ. Апхуэдэу лэжьэн щIидзауэ щытащ «Москва и радиом».
1941 гъэм ВКП(б)-м и Къэбэрдей-Балъкъэр обкомым унафэ къищтащ республикэм щыщу цIыху 450-рэ Дзэ Плъыжьым и десантыдзэм игъэкIуэну.
1988 гъэм Корее Ипщэм и къалащхьэ Сеул къыщызэIуахащ ХХIV гъэмахуэ Олимп Джэгухэр. Ахэр фокIадэм и 17 — жэпуэгъуэм и 2-хэм екIуэкIащ. Медаль нэхъыбэ дыдэ къихьри, СССР-м и командэ къыхэхам абыхэм япэ увыпIэр щиубыдауэ щытащ.
Урыс дохутыр-терапевт цIэрыIуэ, профессор, жылагъуэ лэжьакIуэ Боткин Сергей къызэралъхурэ илъэси 185-рэ ирокъу.
Совет еджагъэшхуэ, къэхутакIуэ, космонавтикэм и лъабжьэр зыгъэтIылъа Циолковский Константин къызэралъхурэ илъэси 160-рэ ирокъу.
УсакIуэ, жылагъуэ лэжьакIуэ, КIыщокъуэхэ Рашидрэ Алимрэ я адэ КIыщокъуэ Пщымахуэ къызэралъхурэ илъэси 140-рэ ирокъу.
Урысей актёр, кинорежиссёр, сценарийхэр зытх, УФ-м и цIыхубэ артист, «Оскар» саугъэтыр зи фильмым къыхуагъэфэща Меньшов Владимир и ныбжьыр илъэс 78-рэ ирокъу.
Филологие щIэныгъэхэм я доктор, КъБКъУ-м и профессор, ЩIДАА-м и академик БакIуу Хъанджэрий и ныбжьыр илъэс 77-рэ ирокъу.
УФ-м щIыхь зиIэ и егъэджакIуэ Ачмыжь Мариет (АР) къыщалъхуа махуэщ.
Урысей хоккеист, УФ-м спортымкIэ щIыхь зиIэ и мастер, дунейм щэнейрэ и чемпион Овечкин Александр и ныбжьыр илъэс 32-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 29 — 31-рэ, жэщым градус 17 — 20 щыхъунущ.
ФокIадэм и 18, блыщхьэ
Псым и фIагъыр къэпщытэным и дунейпсо махуэщ
Секретарым и махуэщ
Азербайджаным и лъэпкъ макъамэм и махуэщ
Армением щагъэлъапIэ астрономием и махуэр
1810 гъэм Чилир Испанием зэрыхэмытыжыр, ар къэрал щхьэхуиту зэрыщытыр хэIущIыIу ящIащ.
1929 гъэм СССР-м япэ комбайнхэр, «Коммунар» зыфIащахэр, къыщIигъэкIыу щIидзащ.
1934 гъэм СССР-р Лъэпкъхэм я Лигэм хыхьащ.
1947 гъэм США-м ЦРУ-р (тIасхъэщIэх управленэ нэхъыщхьэр) къыщызэрагъэпэщащ.
1991 гъэм Украинэм и Радэ Нэхъыщхьэм унафэ къищтащ щIыху-гъуэжьыфэу зэгуэлъ ныпыр я къэралым и бэракъыу зэрыщытым теухуа-уэ.
Шэрджэс тхакIуэ Хьэбэчыр БетIал къызэралъхурэ илъэси 111-рэ ирокъу.
КъБР-м и цIыхубэ артисткэ Мэшыкъуэ Феня къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 28 — 31-рэ, жэщым градус 18 — 20 щыхъунущ.
